stanford-oval/wikipedia huggingface dataset:
วลัย นวาระ
ประวัติ

วลัยเกิดปี พ.ศ. 2475 เข้ารับราชการครั้งแรกที่กรมประมวลข่าวราชการแผ่นดิน คือ กรมประมวลข่าวกลางในปัจจุบัน ขึ้นตรงกับสำนักนายกรัฐมนตรีทำงาน 8 ปี 
ได้ไปศึกษาต่อด้านวรรณคดีเพิ่มเติมที่มหาวิทยาลัยนอตทิงแฮม ประเทศอังกฤษ และกลับมาทำงานที่เดิม โดยลาราชการไป ต่อมา องค์การสปอ. หรือ  SEATO เรียกไปช่วยราชการอีก 2 ปี ครั้นอายุ 40 ปี จึงออกมายึดอาชีพเป็นนักประพันธ์ด้วยใจรัก และเขียนหนังสือมาตลอด ในปี 2519 วลัยยังได้เป็นบรรณาธิการนิตยสาร “ฟ้านารี” รายเดือนให้สำนักพิมพ์ประพันธ์สาส์น
การศึกษา

วรรณคดีอังกฤษ มหาวิทยาลัยนอตทิงแฮม ประเทศอังกฤษ
อักษรศาสตร์บัณฑิต จุฬาลงกรณ์มหาวิทยาลัย
มัธยมศึกษา โรงเรียนวัฒนาวิทยาลัย
ประถมศึกษา โรงเรียนผดุงดรุณี
ผลงานการประพันธ์

ลีลาไฟ มี 3 เรื่องคือ ลีลาไฟ ปาริชาติไฟ ไฟเหมันต์
ชุดคุณหมอกับพยาบาล วิมานใจ, ดาวแข่งเดือน, เด็กปีหนึ่ง, รักแรก, ดอกรักสีขาว, เทพธิดาพยาบาล, ยอดรัก, รักแฝงใจ, เมฆบังใจ, หัวใจในม่านหมอก, ดอกไม้แทนใจรัก, หมอใหญ่กับหมอหญิง, แม่สื่อสาว, แก้วตา-ขวัญใจ, ลีลาใจ, หมอกสีชมพู…
ชุดธนายุ ทายาทป๋องแป๋ง, ผู้หมวดป๊อกแป๊ก, ราชันย์ธนายุ, รักไกลบ้าน
ชุดเทพกานต์  หม่อมเจ้าสุริยกานต์, คุณชายธมกานต์, พธูเทพกานต์, เพชรเทพกานต์
ผลงานการประพันธ์ > นามปากกา : วลัย นวาระ

กิ่งทองใบหยก
แก้วไพลิน
เงากุหลาบ
เจ้าบ่าวกำมะลอ
เจ้าสาวอนาถา
เจ้าสาวอสูร
โจรปล้นใจ
ชีวิตเพียงละคร
ดอกไม้แทนใจรัก
ดอกรักสีขาว
ทายาทคืนเหย้า
เทพบุตรมาร
น้ำผึ้งยังหวาน
ป่าดอกรัก
พธูเทพกานต์
พ่อม่ายเมียหย่า
มะลิหลงกอ
เมียเก็บตก
เมียชายโสด
เมียในนาม
เมียวัยรุ่น
แม่สื่อสาว
ยอดรัก
รักกลางลมหนาว
รักกำมะลอ
รักคืนรัง
รักซ้อนรัก
รักผลิใบ
รักแฝงใจ
รักแรก
รักแรกพบ
รักไร้พรมแดน
รักเหมือนฝัน
ริมหาดรัก
รุ้งแสนสวย
วังใจวน
วิวาห์บาป
วิวาห์อลวน
สนิมหัวใจ
สาวชาวกรุง หนุ่มชาวไร่
สาวเนื้ออ่อน
สาวสิบเก้า
เส้นทางสายรัก
หนุ่มตามนาง
หนุ่มร้างเมีย
หมอจามร
หัวใจคืนเหย้า
หัวใจดื้อ
หัวใจหลงทาง
ผลงานการประพันธ์ > นามปากกา : จามรี พรรณชมพู

กระเช้าเพชร
กระท่อมโสมจันทร์
แก้วไร้เรือน
ความรักไม่เคยลวง
ความรักไม่ใช่หยาดน้ำค้าง
คู่รักคู่ชื่น
จุมพิตา
เจ้าสาวเชลย
เดือนลืมฟ้า
น้องร่วมฟ้า
น้ำตานางฟ้า
น้ำผึ้งรวง
ในหัวใจนี้มีเธอ
บัวแย้มกลีบ
ป่าน้ำผึ้ง
ผัวเชลย
พรพระจันทร์
ฟ้าโลมดิน
มะลิแรกแย้ม
เมียบังเงา
เมียทาส
ไม่เคยหยุดรักสักขณะจิตเดียว
ระบำดาว
รักคุณคนเดียว
วิมานทราย
วิวาห์เถื่อน
สวรรค์เหิร
สัญญาเถื่อน
สาวเปรี้ยวกับหนุ่มเปรียว
สาวรุ่นเรียนรัก
สาวแรกผลิ
หัวใจใต้เงารัก
หนุ่มเคียดสาวแค้น
หนุ่มดุสาวดื้อ
อย่าเปลืองใจให้ความหลัง
แรงลมหวน
พายุน้ำผึ้ง
พายุกามเทพ
ผลงานการประพันธ์ > นามปากกา : นลิน บุษกร

กลางดงดอกรัก
คุณหญิงจอมแก่น
คู่ใจ
ทายาทป๋องแป๋ง
ผู้หมวดป๊อกแป๊ก
ราชันย์ธนายุ
รักไกลบ้าน
พิกุลเนื้อเก้า
เพชรประดับใจ
เมียกาฝาก
รักอลเวง
สาวน้อยร้อยฝัน
สุภาพบุรุษเสเพล
สาวหัวนอกกับหนุ่มหัวใน
หนุ่มกับสาว
หนุ่มรูปทอง
ยักษณีที่รัก
กำไลนางฟ้า
แมวหมียว
ฯลฯ
ผลงานการประพันธ์ > คู่มือเขียนหนังสือ

ห้องเรียนเขียนเรื่อง โดย ศรีเฉลิม สุขประยูร
คู่มือการเขียนหนังสือสารคดี เล่มแรกและเล่มเดียว ของยอดนักเขียนนวนิยายสตรี 300 เรื่อง
จากปากกาของหลุยส์ ดี บรันดิส[ต้องการอ้างอิง]
ผลงานการประพันธ์ > ผลงานวรรณกรรมเยาวชน

พ่อเฒ่ากับเจ้าหนู โดย วชิรา วัชรวัลลภ[ต้องการอ้างอิง]
ผลงานการประพันธ์ > ผลงานที่สร้างเป็นภาพยนตร์และละครโทรทัศน์

ทายาทป๋องแป๋ง
กระท่อมโสมจันทร์
เงากามเทพ[ต้องการอ้างอิง]
ผัวเชลย
วิหคเหินฟ้า
วิมานทราย
รักปาฏิหาริย์[ต้องการอ้างอิง] เป็นละครโทรทัศน์ จากบทประพันธ์ของ วลัย นวาระ ดัดแปลงเป็นบทโทรทัศน์ โดย พิมพ์ธนา กำกับการแสดงโดย รัญญา  ศิยานนท์ ดำเนินงานโดย บริษัท เมกเกอร์ กรุ๊ป จำกัด
Jendrassik maneuver

แพทย์ให้คนไข้ทำ Jendrassik maneuver เพื่อเพิ่มรีเฟล็กซ์เข่า
Jendrassik maneuver เป็นอุบายทางการแพทย์ที่ให้คนไข้กัดฟัน งอนิ้วมือของมือทั้งสองข้างเป็นตะขอเอามาเกี่ยวกัน
แล้วแพทย์ก็จะเคาะใต้เข่าคนไข้ด้วยค้อนรีเฟล็กซ์เพื่อให้เกิดรีเฟล็กซ์เข่า (patellar reflex)
ซึ่งใช้เทียบกับปฏิกิริยารีเฟล็กซ์ที่ได้เมื่อไม่ทำเช่นนี้
บ่อยครั้ง เมื่อคนไข้ทำอย่างนี้ รีเฟล็กซ์จะแรงกว่า คือ
"รีเฟล็กซ์ที่อ่อนหรือไม่มี อาจทำให้เกิดโดยกระแสประสาทนำเข้า
ที่เกิดจากการเกร็งกล้ามเนื้อเช่นนี้
นี่เป็นคำอธิบายที่ถูกต้องของอุบายนี้ เพราะไม่ได้เกิดเพราะการเบนความใส่ใจของคนไข้ ซึ่งเป็นความเข้าใจผิดที่ก็ยังมีจนถึงทุกวันนี้"
แพทย์ชาวฮังการี Ernő Jendrassik ได้สังเกตเห็นผลเช่นนี้เป็นคนแรกในปลายคริสต์ศตวรรษที่ 19 จึงได้ตั้งชื่ออุบายนี้ตามเขา
อุบายนี้มีประโยชน์แม้คนไข้จะรู้ว่าให้ทำอย่างนี้เพื่ออะไร เพราะก็ยังให้ผลเหมือนกัน
อุบายนี้ยังสามารถใช้เบนความสนใจของคนไข้เมื่อตรวจหรือทำหัตถการอย่างอื่น ๆ ที่ต้องเบนความสนใจโดยทำอย่างไรก็ได้
อย่างเช่น เมื่อตรวจประสาทโดยการหา Romberg's sign
เชิงอรรถ

↑  กระแสประสาทนำเข้า (afferent activity) คือกระแสประสาทที่นำข้อมูลทางประสาทสัมผัสรวมทั้งจากตัวรับความรู้สึกที่หนัง ตัวรับความรู้สึกเจ็บปวด ตัวรับรู้อากัปกิริยาอื่น ๆ (เช่น muscle spindle, Golgi tendon organ) เข้าไปยังระบบประสาทกลางคือไขสันหลังและสมอง
แหล่งข้อมูลอื่น

Diagram, คลังข้อมูลเก่าเก็บจากแหล่งเดิมเมื่อ 11 มีนาคม 2007
การเลือกตั้งสมาชิกสภาผู้แทนราษฎรกรุงเทพมหานคร เขต 11 แทนตำแหน่งที่ว่าง พ.ศ. 2551

การเลือกตั้งสมาชิกสภาผู้แทนราษฎรกรุงเทพมหานคร เขต 11 แทนตำแหน่งที่ว่าง พ.ศ. 2551 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่ สุธา ชันแสง ที่ลาออกจากตำแหน่ง
ที่มา

การเลือกตั้งซ่อมสมาชิกสภาผู้แทนราษฎรเขต 11 กรุงเทพมหานคร พ.ศ. 2551 เกิดขึ้นเนื่องจาก สุธา ชันแสง สส.เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคพลังประชาชน ได้ลาออกจากตำแหน่งเมื่อวันที่ 18 กันยายน พ.ศ. 2551 ด้วยเหตุผลด้านสุขภาพ จากอาการอัมพฤกษ์จากโรคเส้นเลือดสมองแตก ทำให้ตำแหน่งในเขตนี้ (เขตบางแค, เขตภาษีเจริญ, และเขตหนองแขม) ว่างลง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง จึงมีมติให้มีการเลือกตั้งซ่อมในวันที่ 26 ตุลาคม พ.ศ. 2551
ผู้สมัคร

| พรรค | พรรค | ผู้สมัคร | หมายเลข |
| --- | --- | --- | --- |
|  | พลังประชาชน | แสวง ฤกษ์จรัล | 1 |
|  | ประชาธิปัตย์ | วัชระ เพชรทอง | 2 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร กรุงเทพมหานคร เขต 11 แทนตำแหน่งที่ว่าง พ> ศ. 2551.พรรค | ผลการเลือกตั้งสมาชิกสภาผู้แทนราษฎร กรุงเทพมหานคร เขต 11 แทนตำแหน่งที่ว่าง พ> ศ. 2551.พรรค | ผลการเลือกตั้งสมาชิกสภาผู้แทนราษฎร กรุงเทพมหานคร เขต 11 แทนตำแหน่งที่ว่าง พ> ศ. 2551.ผู้สมัคร | ผลการเลือกตั้งสมาชิกสภาผู้แทนราษฎร กรุงเทพมหานคร เขต 11 แทนตำแหน่งที่ว่าง พ> ศ. 2551.คะแนนเสียง | ผลการเลือกตั้งสมาชิกสภาผู้แทนราษฎร กรุงเทพมหานคร เขต 11 แทนตำแหน่งที่ว่าง พ> ศ. 2551.% | ผลการเลือกตั้งสมาชิกสภาผู้แทนราษฎร กรุงเทพมหานคร เขต 11 แทนตำแหน่งที่ว่าง พ> ศ. 2551.± |
| --- | --- | --- | --- | --- | --- |
|  | ประชาธิปัตย์   | วัชระ เพชรทอง (2) | 49,346 | 53.71 | +10.09 |
|  | พลังประชาชน  | แสวง ฤกษ์จรัล (1)✔ | 42,537 | 46.29 | +3.83 |
| ผลรวม | ผลรวม | ผลรวม | 91,883 | 100.00 | — |

| บัตรดี | บัตรดี | บัตรดี | 91,883 | 92.71 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  | 6.41 | – |
| บัตรเสีย | บัตรเสีย | บัตรเสีย |  | 0.88 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 99,123 | 29.29 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 338,433 | 100.00 | — |
: ประชาธิปัตย์   ได้ที่นั่งจาก พลังประชาชน 
ผลการเลือกตั้งปรากฎว่า วัชระ เพชรทอง ได้รับเลือกตั้ง
เอเอฟซีแชมเปียนส์ลีกทู

| --- | --- |

ผู้จัด: เอเอฟซี
ก่อตั้ง: ค.ศ. 2004; 21 ปีที่แล้ว (2004) (ในชื่อ เอเอฟซีคัพ)
ภูมิภาค: เอเชีย
จำนวนทีม: 32 (รอบแบ่งกลุ่ม)
ผ่านเข้าไปเล่นใน: เอเอฟซีแชมเปียนส์ลีกอีลิท
การแข่งขันที่เกี่ยวข้อง: เอเอฟซีแชมเปียนส์ลีกอีลิท (ระดับที่ 1) เอเอฟซีแชลเลนจ์ลีก (ระดับที่ 3)
ทีมชนะเลิศปัจจุบัน:  เซ็นทรัลโคสต์มารีเนอส์ (สมัยที่ 1)
ทีมที่ประสบความสำเร็จที่สุด:  อัลคูเวต  อัลกุวาอัลญาวียะห์ (สโมสรละ 3 สมัย)
ผู้แพร่ภาพโทรทัศน์: พีพีทีวี
เว็บไซต์: www.the-afc.com
 เอเอฟซีแชมเปียนส์ลีกทู 2024–25
เอเอฟซีแชมเปียนส์ลีกทู (อังกฤษ: AFC Champions League Two) เป็นการแข่งขันฟุตบอลประจำปีระหว่างสโมสรฟุตบอลจากประเทศต่าง ๆ ในทวีปเอเชีย จัดโดยสมาพันธ์ฟุตบอลเอเชีย รายการนี้เป็นการแข่งขันระดับที่สองของฟุตบอลสโมสรเอเชียรองจากเอเอฟซีแชมเปียนส์ลีกอีลิท และเหนือกว่าเอเอฟซีแชลเลนจ์ลีก
การแข่งขันก่อตั้งเมื่อ ค.ศ. 2004 ในชื่อ เอเอฟซีคัพ (อังกฤษ: AFC Cup) โดยแข่งขันระหว่างสโมสรจากประเทศที่ไม่ได้รับสิทธิ์ผ่านเข้าไปเล่นเอเอฟซีแชมเปียนส์ลีก ซึ่งเป็นการแข่งขันระดับสูงสุดโดยตรง เมื่อ ค.ศ. 2024 เอเอฟซีได้เปิดตัวการแข่งขันสโมสรระดับที่สองที่ปรับปรุงใหม่ในชื่อ เอเอฟซีแชมเปียนส์ลีกทู โดยมีการถ่ายโอนบันทึกและสถิติของเอเอฟซีคัพไปยังการแข่งขันใหม่
สโมสรจะผ่านเข้ารอบสู่การแข่งขันตามผลงานในลีกระดับชาติและการแข่งขันฟุตบอลชิงถ้วย การเข้าร่วมการแข่งขันนี้เปิดรับสโมสรจาก 12 ประเทศชั้นนำในภูมิภาคตะวันออก และตะวันตก โดยอิงตาม อันดับการแข่งขันสโมสรเอเอฟซี ผู้เข้าร่วมจากแต่ละประเทศที่อยู่ในอันดับ 1–6 ในแต่ละภูมิภาคคือสโมสรที่อยู่ในอันดับสูงสุดในประเทศนั้น ๆ ที่ไม่ได้ผ่านเข้ารอบเอเอฟซีแชมเปียนส์ลีกอีลิท ประเทศที่อยู่ในอันดับ 7–12 ในแต่ละภูมิภาคจะส่งสโมสรอันดับสูงสุดของตนเข้าสู่เอเอฟซีแชมเปียนส์ลีกทูโดยตรง
ผู้ชนะเลิศปัจจุบันคือ เซ็นทรัลโคสต์มารีเนอส์ โดยชนะอัลอาเฮดในนัดชิงชนะเลิศ 2024 อัลคูเวต และอัลกุวาอัลญาวียะห์ เป็นสองสโมสรที่ประสบความสำเร็จมากที่สุด โดยชนะเลิศสโมสรละสามสมัย สโมสรจากคูเวตชนะเลิศรายการนี้สี่สมัย ทำให้พวกเขากลายเป็นชาติที่ประสบความสำเร็จสูงสุดในการแข่งขัน
ผู้ชนะเลิศเอเอฟซีแชมเปียนส์ลีกทูจะได้รับสิทธิ์เข้าร่วมการแข่งขันในรอบเบื้องต้นทางอ้อมของเอเอฟซีแชมเปียนส์ลีกอีลิทในฤดูกาลถัดไป หากพวกเขาไม่ได้ผ่านการคัดเลือกจากการแข่งขันในประเทศ
ประวัติ

เอเอฟซีคัพ เริ่มต้นใน ค.ศ. 2004 โดยเป็นการแข่งขันระดับที่สองรองจากเอเอฟซีแชมเปียนส์ลีก มี 14 ประเทศที่กำลังพัฒนาเข้าร่วมการแข่งขันที่จัดขึ้นครั้งแรก และมี 18 ทีมที่ได้รับการเสนอชื่อ จากนั้นผู้ชนะเลิศและรองชนะเลิศสามทีมของรอบแบ่งกลุ่มจะเข้าสู่รอบแพ้คัดออก อัลจาอิช เป็นผู้ชนะเลิศแรกของเอเอฟซีคัพ โดยชนะอัลวาห์ดาด้วยประตูทีมเยือน
มี 18 ทีมจาก 9 ประเทศเข้าแข่งขันใน ค.ศ. 2005 โดยแต่ละประเทศยังได้รับอนุญาตให้เลือกทีมที่จะเข้าแข่งขันได้เพียงหนึ่งหรือสองทีมเท่านั้น หลังทีมจากซีเรียออกจากเอเอฟซีคัพเพื่อไปลองเล่นเอเอฟซีแชมเปียนส์ลีกนานถึงสี่ปี อัลฟัยเศาะลี ชนะเนจเมห์ในนัดชิงชนะเลิศ ทำให้ทีมจากจอร์แดนชนะเลิศเอเอฟซีคัพติดต่อกันในสองฤดูกาลถัดไป บาห์เรนเข้าร่วมลีก ขณะที่บังคลาเทศตกชั้นไปแข่งขันในเอเอฟซีเพรสซิเดนส์คัพจนกระทั่งการแข่งขันถูกยกเลิกใน ค.ศ. 2014 อัลมุฮาร์รัก ชนะเลิศใน ค.ศ. 2008 ในนัดชิงชนะเลิศนัดสุดท้ายที่แข่งขันแบบสองนัด ก่อนจะใช้แบบนัดเดียวจนถึงปัจจุบัน
เอเอฟซีประกาศเมื่อวันที่ 23 ธันวาคม ค.ศ. 2022 ว่าจะเปลี่ยนแปลงโครงสร้างการแข่งขันจากรูปแบบเดิมในฤดูกาล 2024–25 โดยจะมีการเปิดตัวการแข่งขันระดับรองใหม่ที่เรียกว่า เอเอฟซีแชมเปียนส์ลีกทู และการแข่งขันระดับสามใหม่ในชื่อ เอเอฟซีแชลเลนจ์ลีก
เอเอฟซีประกาศเมื่อวันที่ 24 พฤษภาคม ค.ศ. 2024 ว่า บันทึกและสถิติของการแข่งขันสโมสรเอเอฟซีก่อนหน้านี้จะได้รับการยอมรับและบูรณาการเข้าในรายการแข่งขันสโมสรที่ปรับปรุงใหม่ โดยข้อมูลจากเอเอฟซีคัพจะถูกโอนไปยังเอเอฟซีแชมเปียนส์ลีกทู
รูปแบบ

มีการเปลี่ยนแปลงบางประการในแง่ของทีมและรูปแบบสำหรับการแข่งขันเอเอฟซีคัพ 2017 โดยมีทีมทั้งหมด 36 ทีมเข้าร่วมในรอบแบ่งกลุ่ม (12 ทีมจากเอเชียตะวันตกและอาเซียน และ 4 ทีมจากเอเชียตะวันออก เอเชียกลาง และเอเชียใต้) โดยนัดชิงชนะเลิศจะแข่งขันแบบนัดเดียว
เงินรางวัล

เริ่มตั้งแต่ฤดูกาล 2024–25 การแจกจ่ายเงินรางวัลจะเป็นดังต่อไปนี้:
| รอบ | ทีม | จำนวน> ต่อทีม | จำนวน> รวม |
| --- | --- | --- | --- |
| ชิงชนะเลิศ (ชนะเลิศ) | 1 | $2.5 ล้าน | $2.5 ล้าน |
| ชิงชนะเลิศ (รองชนะเลิศ) | 1 | $1 ล้าน | $1 ล้าน |
| รองชนะเลิศ | 4 | $240,000 | $960,000 |
| ก่อนรองชนะเลิศ | 8 | $160,000 | $1,280,000 |
| 16 ทีมสุดท้าย | 16 | $80,000 | $1,280,000 |
| แบ่งกลุ่ม | 32 | $300,000 | $9,600,000 |
| รวม | 32 | $16,620,000 | $16,620,000 |
การตลาด > ผู้สนับสนุน

เอเอฟซีแชมเปียนส์ลีกอีลิทได้รับการสนับสนุนโดยกลุ่มบริษัทข้ามชาติ ซึ่งแตกต่างจากลีกสูงสุดในแต่ละประเทศที่มีผู้สนับสนุนหลักรายเดียว
หุ้นส่วนระดับโลกอย่างเป็นทางการ
นีอม
กาตาร์แอร์เวย์
วิสิตซาอุดิ
ผู้สนับสนุนระดับโลกอย่างเป็นทางการ
โคนามิ
โมลเทน
เทกโนโมบาย
วีซา
บันทึกและสถิติ > ผลงานแบ่งตามสโมสร

บทความหลัก: รายชื่อนัดชิงชนะเลิศเอเอฟซีคัพและเอเอฟซีแชมเปียนส์ลีกทู
| ด ค ก สโมสร | ชนะเลิศ | รองชนะเลิศ | ปีที่ชนะเลิศ | ปีที่ได้รองชนะเลิศ |
| --- | --- | --- | --- | --- |
|  อัลคูเวต | 3 | 1 | 2009, 2012, 2013 | 2011 |
|  อัลกุวาอัลญาวียะห์ | 3 | 0 | 2016, 2017, 2018 |  |
|  อัลฟัยเศาะลี | 2 | 1 | 2005, 2006 | 2007 |
|  อัลมูฮาร์รัก | 2 | 1 | 2008, 2021 | 2006 |
|  อัลกาดเซีย | 1 | 2 | 2014 | 2010, 2013 |
|  นาซาฟการ์ชี | 1 | 1 | 2011 | 2021 |
|  อัลอาเฮด | 1 | 1 | 2019 | 2023–24 |
|  อัลจาอิช | 1 | 0 | 2004 |  |
|  ชาบับอัลออร์ดอน | 1 | 0 | 2007 |  |
|  อัลอิตติฮัด | 1 | 0 | 2010 |  |
|  โจโฮร์ดารุลตักซิม | 1 | 0 | 2015 |  |
|  อัลซีบ | 1 | 0 | 2022 |  |
|  เซ็นทรัลโคสต์มารีเนอส์ | 1 | 0 | 2023–24 |  |
|  อัรบีล | 0 | 2 |  | 2012, 2014 |
|  อิสติกลอล | 0 | 2 |  | 2015, 2017 |
|  อัลวาห์ดา | 0 | 1 |  | 2004 |
|  เนจเมห์ | 0 | 1 |  | 2005 |
|  ซาฟา | 0 | 1 |  | 2008 |
|  อัลการามะห์ | 0 | 1 |  | 2009 |
|  เบงกาลูรู | 0 | 1 |  | 2016 |
|  อัลตินอัสซีร์ | 0 | 1 |  | 2018 |
|  เอพริล 25 | 0 | 1 |  | 2019 |
|  กัวลาลัมเปอร์ซิตี | 0 | 1 |  | 2022 |
บันทึกและสถิติ > ผลงานแบ่งตามชาติ

| ชาติ | ชนะเลิศ | รองชนะเลิศ | รวม |
| --- | --- | --- | --- |
|  คูเวต | 4 | 3 | 7 |
|  อิรัก | 3 | 2 | 5 |
|  จอร์แดน | 3 | 1 | 4 |
|  ซีเรีย | 2 | 2 | 4 |
|  บาห์เรน | 2 | 1 | 3 |
|  เลบานอน | 1 | 2 | 3 |
|  อุซเบกิสถาน | 1 | 1 | 2 |
|  มาเลเซีย | 1 | 1 | 2 |
|  โอมาน | 1 | 0 | 1 |
|  ออสเตรเลีย | 1 | 0 | 1 |
|  ทาจิกิสถาน | 0 | 2 | 2 |
|  อินเดีย | 0 | 1 | 1 |
|  เติร์กเมนิสถาน | 0 | 1 | 1 |
|  เกาหลีเหนือ | 0 | 1 | 1 |
ดูเพิ่ม

เอเอฟซีแชมเปียนส์ลีกอีลิท
เอเอฟซีแชลเลนจ์ลีก
แหล่งข้อมูลอื่น

แบ่งสายเอเอฟซีคัพ 2007 (อังกฤษ)
ผลการแข่งขันเอเอฟซีคัพ 2006 (อังกฤษ)
| ด ค กการแข่งขันสโมสรฟุตบอลชายระหว่างประเทศ |
| --- | --- | --- |
 อินเตอร์คอนติเนนทัลคัพ รุ่นอายุไม่เกิน 20 ปี  เวิลด์ลีกฟอรัม  รายชื่อสโมสรฟุตบอล (สโมสรที่ประสบความสำเร็จมากที่สุด) 
| โลก |  ฟีฟ่า คลับเวิลด์คัพ อินเตอร์คอนติเนนตัลคัพ  |  |
| แอฟริกา |  ซีเอเอฟ แชมเปียนส์ลีก คอนเฟเดอเรชันคัพ ซูเปอร์คัพ ฟุตบอลลีก คัพวินเนอร์สคัพ (ยุบแล้ว) ซีเอเอฟคัพ (ยุบแล้ว) ภูมิภาค: ยูเอ็นเอเอฟ คากาเมอินเตอร์คลับคัพ นอร์ทแอฟริกาคัพออฟแชมเปียนส์ (ยุบแล้ว) นอร์ทแอฟริกาคัพวินเนอร์สคัพ (ยุบแล้ว) นอร์ทแอฟริกาซูเปอร์คัพ (ยุบแล้ว) ดับเบิลยูเอเอฟยู (ยุบแล้ว)  |  |
| เอเชีย |  เอเอฟซี แชมเปียนส์ลีกอีลิท แชมเปียนส์ลีกทู แชลเลนจ์ลีก วินเนอร์สคัพ (ยุบแล้ว) ซูเปอร์คัพ (ยุบแล้ว) ภูมิภาค: อาเซียน เอสเอเอฟเอฟ  |  |
| ยุโรป |  ยูฟ่า แชมเปียนส์ลีก ยูโรปาลีก คอนเฟอเรนซ์ลีก ซูเปอร์คัพ คัพวินเนอร์สคัพ (ยุบแล้ว) อินเตอร์โตโตคัพ (ยุบแล้ว)  |  |
| อเมริกาเหนือ อเมริกากลาง และแคริบเบียน |  คอนคาแคฟ แชมเปียนส์ลีก คัพวินเนอร์สคัพ (ยุบแล้ว) คอนคาแคฟลีก (ยุบแล้ว) แคมเปโอนาโตเซนโทรอเมริกาโน (ยุบแล้ว) ภูมิภาค: ลีกส์คัพ เซนทรัลอเมริกันคัพ แคริบเบียนคัพ แคริบเบียนคลับชิลด์ แคริบเบียนคลับแชมเปียนชิป (ยุบแล้ว) ยูเอ็นซีเอเอฟอินเตอร์โตโตคัพ (ยุบแล้ว) ซูเปอร์ลิกา (ยุบแล้ว)  |  |
| โอเชียเนีย |  โอเอฟซี แชมเปียนส์ลีก คัพวินเนอร์สคัพ (ยุบแล้ว) เพรสซิเดนส์คัพ (ยุบแล้ว)  |  |
| อเมริกาใต้ |  คอนเมบอล โกปาลิเบร์ตาโดเรส โกปาซูดาเมริกานา เรโกปาซูดาเมริกานา โกปาคอนเมบอล (ยุบแล้ว) โกปากานาดอเรสเดอโกปา (ยุบแล้ว) ซูเปอร์โกปาลิเบร์ตาโดเรส (ยุบแล้ว) โกปามาสเตอร์เดอคอนเมโบล (ยุบแล้ว) โกปามาสเตอร์เดอซูเปอร์โกปา (ยุบแล้ว) โคปาเดอโอโร (ยุบแล้ว) ภูมิภาค: โกปาแมร์โกนอร์เต (ยุบแล้ว) โกปาแมร์โกซูร์ (ยุบแล้ว)  |  |
| ระหว่างทวีป |  อาหรับคลับแชมเปียนส์คัพ อาหรับคัพวินเนอร์สคัพ (ยุบแล้ว) อาหรับซูเปอร์คัพ (ยุบแล้ว) อินเตอร์คอนติเนนทัลคัพ (ยุบแล้ว) แอฟโฟร-เอเชียคลับแชมเปียนชิป (ยุบแล้ว) โกปาอินเตอร์อเมริกานา (ยุบแล้ว)  |  |
ดูเพิ่มเติม: สโมสรฟุตบอลทีมหญิงระหว่างประเทศ
การแข่งขันในรอบแบ่งกลุ่ม ระหว่างชลบุรีจากไทย และเกอดะฮ์จากมาเลเซีย เมื่อ ค.ศ. 2009 ณ สนามกีฬาแห่งชาติศุภชลาศัย
แผนที่สมาชิกเอเอฟซีที่ทีมเข้าถึงรอบแบ่งกลุ่มของเอเอฟซีคัพและเอเอฟซีแชมเปียนส์ลีกทู   สมาชิกเอเอฟซีที่เข้าถึงรอบแบ่งกลุ่ม   สมาชิกเอเอฟซีที่ยังไม่เคยเข้าถึงรอบแบ่งกลุ่ม
อภิชาติ ศิริสุนทร

| อภิชาติ ศิริสุนทรป> ม., ท.ช. |
| --- | --- |
อภิชาติ ใน พ.ศ. 2566

เลขาธิการพรรคก้าวไกล
ดำรงตำแหน่ง 23 กันยายน พ.ศ. 2566 – 7 สิงหาคม พ.ศ. 2567   (318 วัน)
ก่อนหน้า: ชัยธวัช ตุลาธน
ถัดไป: ศรายุทธิ์ ใจหลัก (พรรคประชาชน)
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 7 สิงหาคม พ.ศ. 2567   (5 ปี 136 วัน)
 
ข้อมูลส่วนบุคคล
เกิด: 25 เมษายน พ.ศ. 2512 (55 ปี) อำเภอเมืองขอนแก่น จังหวัดขอนแก่น
พรรคการเมือง: อนาคตใหม่ (2561–2563) ก้าวไกล (2563–2567) คณะก้าวหน้า (2567–ปัจจุบัน)
คู่สมรส: อัจฉริ ศิริสุนทร

อภิชาติ ศิริสุนทร (เกิด 25 เมษายน พ.ศ. 2512) อดีตเลขาธิการพรรคก้าวไกล อดีตสมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล และพรรคอนาคตใหม่ และอดีตกรรมการบริหารพรรคสัดส่วนภาคตะวันออกเฉียงเหนือ
ประวัติ

อภิชาติ เกิดเมื่อวันที่ 25 เมษายน พ.ศ. 2512 ที่อำเภอเมืองขอนแก่น จังหวัดขอนแก่น เป็นบุตรนายเสถียร นางเรียน ศิริสุนทร ด้านครอบครัวสมรสกับนางอัจฉริ ศิริสุนทร (สกุลเดิม: โชควิทยานุกูล) เมื่อวันที่ 1 พฤศจิกายน พ.ศ. 2543 มีบุตร 2 คน คือ นายวีรภัทร ศิริสุนทร และนางสาวนภัส ศิริสุนทร
สำเร็จการศึกษาระดับปริญญาตรี รัฐศาสตรบัณฑิต (บริหารรัฐกิจ) จากมหาวิทยาลัยรามคำแหง และระดับปริญญาโท ศิลปศาสตรมหาบัณฑิต (การพัฒนาสังคม) จากมหาวิทยาลัยขอนแก่น
การทำงาน

อภิชาติ ศิริสุนทร เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็นสมัยแรก
ภายหลังพรรคอนาคตใหม่ถูกยุบ อภิชาติได้ย้ายมาสังกัดพรรคก้าวไกล และเป็นกรรมการบริหารพรรคสัดส่วนภาคตะวันออกเฉียงเหนือ ต่อมาอภิชาติได้รับตำแหน่งประธานคณะกรรมาธิการการที่ดิน ทรัพยากรธรรมชาติและสิ่งแวดล้อม ในสภาผู้แทนราษฎรไทย ชุดที่ 25 แทน พิธา ลิ้มเจริญรัตน์ เขามีบทบาทในการตรวจสอบเกี่ยวกับปัญหาที่ดินหลายแห่ง อาทิ โรงแรมศรีพันวา จังหวัดภูเก็ต รวมถึงการอภิปรายเกี่ยวกับงบประมาณโครงการโคกหนองนาโมเดลของรัฐบาล
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อภิชาติได้ลงสมัครรับเลือกตั้งแบบบัญชีรายชื่อ ลำดับที่ 6 และได้รับการเลือกตั้ง ต่อมาเมื่อวันที่ 23 กันยายน พ.ศ. 2566 อภิชาติได้รับเลือกเป็นเลขาธิการพรรคแทนชัยธวัช ตุลาธน ที่ขยับขึ้นไปเป็นหัวหน้าพรรค เพื่อทำหน้าที่ผู้นำฝ่ายค้านในสภาผู้แทนราษฎร
การทำงาน > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่ --> พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

| ด ค กพรรคก้าวไกล |
| --- | --- | --- |
| หัวหน้าพรรค |  ราเชนธร์ ติยะวัชรพงศ์  พิธา ลิ้มเจริญรัตน์  ชัยธวัช ตุลาธน  |  |
| เลขาธิการพรรค |  ปีใหม่ รัฐวงษา  ชัยธวัช ตุลาธน  อภิชาติ ศิริสุนทร  |  |
| โฆษกพรรค |  (วิโรจน์ ลักขณาอดิศร • ธัญญ์วาริน สุขะพิสิษฐ์ • สุทธวรรณ สุบรรณ ณ อยุธยา• ณัฐชา บุญไชยอินสวัสดิ์)  รังสิมันต์ โรม  พริษฐ์ วัชรสินธุ  |  |
| ที่ปรึกษาหัวหน้าพรรค |  พิธา ลิ้มเจริญรัตน์ (ประธาน)  วีระยุทธ กาญจน์ชูฉัตร  เดชรัต สุขกำเนิด  |  |
| นโยบายพรรค |  กฎหมายสมรสเท่าเทียม  |  |
| หัวข้อที่เกี่ยวข้อง |  พรรคอนาคตใหม่  คณะก้าวหน้า  พรรคประชาชน (พ.ศ. 2567)  |  |
แมงปอ ชลธิชา

| แมงปอ ชลธิชา |
| --- | --- |
ชื่อเกิด: ชลธิชา ทองแดง
เกิด: 12 พฤษภาคม พ.ศ. 2526 (41 ปี) จังหวัดขอนแก่น ประเทศไทย
ส่วนสูง: 168 เซนติเมตร
น้ำหนัก: 58 กิโลกรัม
คู่สมรส: อนุทัศน์ ศรีสวัสดิ์   (พ.ศ. 2551 - พ.ศ. 2556) ปิยะพงษ์ จำปาเฟื่อง (พ.ศ. 2558 - ปัจจุบัน)
บุตร: 3 คน
อาชีพ: นักร้อง นักแสดง
ปีที่แสดง: พ.ศ. 2541 - ปัจจุบัน
สังกัด: ช่อง 7 (2541-2544) นพพร ซิลเวอร์โกลด์ (2543-2554) อาร์สยาม (2555-2560) X5 Entertainment (2565-ปัจจุบัน)
ชลธิชา ทองแดง (ชื่อเล่น ปอ, เกิด 12 พฤษภาคม 2526) หรือชื่อในวงการคือ แมงปอ ชลธิชา เป็นนักร้องเพลงลูกทุ่ง,ลูกกรุงและแนวโฟล์คหญิงชาวไทยสังกัดนพพร ซิลเวอร์โกลด์  มีผลงานเพลงที่เป็นรู้จักเป็นจำนวนมาก อาทิ ตามหาสมชาย, ท้ารัก, แมงปอล้อรัก, สาว 16, นางสาวแนนซี่, จอห์นนี่ที่รัก, นักรบนิรนาม, หนูอยากโดนอุ้ม เป็นต้น
ประวัติ

แมงปอ ชลธิชา หรือในช่วงหนึ่งเคยใช้ชื่อ ชลธิชา เสงี่ยมลักษณ์, ชลธิชา ทองแดง และ พิมพ์พัชชา ทองแดง ตามลำดับ เกิดเมื่อวันพฤหัสบดีที่ 12 พฤษภาคม พ.ศ. 2526 เป็นชาวอำเภอบ้านไผ่ จังหวัดขอนแก่น แมงปอเป็นบุตรสาวของนายขวัญชัย และ นางพิศมัย ทองแดง เธอเป็นบุตรสาวคนโตในจำนวนพี่น้อง 2 คน  จบการศึกษาระดับปริญญาตรีคณะนิเทศศาสตร์ มหาวิทยาลัยกรุงเทพ ในวัยเด็กแมงปอต้องย้ายที่อยู่จากจังหวัดขอนแก่น ไปจังหวัดชลบุรี จังหวัดนนทบุรี และจังหวัดพระนครศรีอยุธยา และยังต้องช่วยพ่อแม่ทำงานและดูแลน้องชายคนเล็ก
แมงปอเริ่มมีความสนใจทางด้านการร้องเพลงตั้งแต่ช่วงวัยเด็ก ซึ่งเธอก็ได้ฝึกร้องเพลงด้วยเองมาโดยตลอด จนเมื่ออายุ 14 ปี เธอได้บอกกับทางครอบครัวว่าเธออยากเป็นนักร้อง และอยากประกวดร้องเพลง ซึ่งทางครอบครัวก็สนับสนุนเธอเต็มที่ จนคุณพ่อของเธอได้พาไปพบกับ คุณแม่พัชรี เสงี่ยมลักษณ์ ซึ่งเป็นคุณแม่ของ สายใจ วลี นักร้องลูกทุ่ง และได้ร้องเพลงให้คุณแม่พัชรีได้ฟัง จากนั้นจึงเป็นจุดเริ่มต้นการประกวดร้องเพลงในเวลาต่อมา แมงปอประกวดร้องเพลงเวทีแรก จากการชักชวนของคุณแม่พัชรี ซึ่งประกวดที่ฟาร์มจระเข้ จังหวัดสมุทรปราการ แต่ไม่ได้รับรางวัล ถือเป็นการชิมลางประกวดร้องเพลงครั้งแรกในชีวิตของเธอเอง
ต่อมาทางคุณแม่พัชรีจึงชักชวนเธอมาแสดงละคร จนทำให้เธอได้เป็นนักแสดงประกอบเรื่อง "นางเอกหลังบ้าน" ออกอากาศทางช่อง 7 โดยเธอรับบทเป็นแม่ค้าขายส้มตำ คู่กับน้อย โพธิ์งาม ซึ่งต่อมาทางคุณพ่อของแมงปอได้นำเทปที่อัดเสียงร้องเพลงของแมงปอไว้ นำมาให้น้อย โพธิ์งาม ได้ฟัง ซึ่งแม่น้อยยังได้เอ่ยปากชมว่าเธอเสียงดีมาก และได้แนะนำให้แมงปอส่งเทปเดโม่ของเธอไปให้กับบริษัท นพพร ซิลเวอร์โกลด์ หลังจากนั้นเธอจึงตัดสินใจส่งเทปเดโม่ไปที่บริษัท เพียงเวลาไม่นาน แมงปอก็ได้เซ็นสัญญาเป็นนักร้องกับทางค่าย และเป็นนักร้องที่อายุน้อยที่สุดในค่าย ณ เวลานั้นอีกด้วย ในวัย 16 ปี
ในขณะที่เป็นศิลปินอยู่ที่ค่ายนพพร ซิลเวอร์โกลด์ เธอก็ยังได้แสดงละครในเครือดีด้า วิดีโอ โปรดักชั่น ทางช่อง 7 อีกหลายเรื่องด้วยกัน เช่นละครเรื่อง กามเทพลวง , นายฮ้อยทมิฬ , ต้นรัก รวมไปถึงละครแนวจักรๆวงศ์ๆเรื่อง นางสิบสอง และ แก้วหน้าม้า
ชีวิตส่วนตัว

แมงปอ ชลธิชา เคยสมรสกับ อนุทัศน์ ศรีสวัสดิ์ (ไอซ์) ที่สตูดิโอนพพรซิลเวอร์โกลด์ เมื่อ วันที่ 10 สิงหาคม พ.ศ. 2551 ก่อนจะแยกทางกันอยู่ ในปี พ.ศ. 2553 แต่ในต้นปี พ.ศ. 2560 ได้ประกาศผ่านเฟซบุกส่วนตัวว่า ได้ตั้งครรภ์แล้วกับแฟนหนุ่มที่อยู่กินกันมา 2 ปี คือ ปิยะพงษ์ จำปาเฟื่อง (บิ๊ก) โดยไม่คิดจะจัดงานวิวาห์กันเพราะต้องการจะเก็บเงินไว้ให้ลูก
ผลงานเพลง > อัลบั้มเดี่ยว

อัลบั้มเดี่ยวของแมงปอ ชลธิชาทุกอัลบั้มวางขายภายใต้สังกัด นพพร ซิลเวอร์โกลด์
| อัลบั้ม | รายชื่อเพลง | วันวางจำหน่าย | หมายเหตุ |
| --- | --- | --- | --- |
| สาว 16 |  สาว 16  น้ำตาตกที่ อบต.  จะไปเป็นหมอ  หลานรักน้าไม่ลง  หล่อไม่เคยคอยใคร  ดุ๊กดิ๊ก  ส่งแฟนขึ้นรถไฟ  ถึงแก่ก็จะรัก  หลอกน้องจะฟ้องตำรวจ  รู้นะจะบอกให้  อยากกอดต้องกล้า | 18 ธันวาคม พ.ศ. 2543 |  |
| หนูกลัวตุ๊กแก |  หนูกลัวตุ๊กแก  รักน้องไม่ต้องกลัวไฟแนนซ์  สาวนครชัยศรี  แม้นานก็คอย  เอ็กซ์เรย์ใจ  ขอบคุณความสบาย  คู่หมั่นคู่หมาย  ล้างสต๊อกใจ  ไม่ใช่อาหารตามสั่ง  อย่าค่ะ | 29 พฤษภาคม พ.ศ. 2545 |  |
| ตามหาสมชาย |  ตามหาสมชาย  คอยรักหนุ่มตังเก  คำเตือนของแม่  ทำดีปีเดียว  อย่าเล่นของ  ไม่ชัวร์อย่าโชว์  วิวาห์ฟ้าแลบ  ดูใจกันก่อน  ชอบแฟนชาวบ้าน  ล้านเดียวเอง | 8 กรกฎาคม พ.ศ. 2546 |  มียอดขาย 1 ล้านตลับ |
| นางสาวแนนซี่ |  นางสาวแนนซี่  หนูอยากโดนอุ้ม  รักเก้อเพราะก้อนอิฐ  สมชายเปลี่ยนไป  สาบานก่อนบวช  บอกแล้วไม่เชื่อ  อย่าหลอกกันนะ  หัวใจกุ๊กกิ๊ก  ปล่อยหนูไว้ดูเล่น  จับเข่าคุยกัน | 11 ตุลาคม พ.ศ. 2547 |  มียอดขาย 1 ล้านตลับ  |
| แม่ครัวหัวไข่ |  แม่ครัวหัวไข่  พี่หลวงอย่าลวงน้อง  ตามล่าชายลวง  หลอกกันทั้งปี  รอรักหนุ่ม อบต.  กล้า ๆ หน่อย  ผู้ชายหัวใจสบู่  รูดบัตรวัดใจ  เป็นได้แค่เพื่อน  ไม่ได้แอ้มฉันหรอก | 19 มกราคม พ.ศ. 2549 |  |
| แมงปอล้อรัก |  แมงปอล้อรัก  สาวใต้ใจดี  จามทำไม  สาวลูกทุ่ง  ได้ข่าวว่าแฟนทิ้ง  อกหักมารักกับไก่  สาวไทยร้อยเปอร์เซ็นต์  บอกใครไม่ได้  น้อยๆหน่อย  แม่บ้านยุคใหม่ | 4 มิถุนายน พ.ศ. 2550 |  |
| อาลัยพี่แอ๊ว |  อาลัยพี่แอ๊ว  คิดถึงยอดรัก  วิวาห์ฟ้าแลบ  คำเตือนของแม่  รักเก้อเพราะก้อนอิฐ  ได้ข่าวว่าแฟนทิ้ง  สาวนครชัยศรี  หนูอยากโดนอุ้ม  คอยรักหนุ่มตังเก  อกหักมารักกับไก่  สาบานก่อนบวช  ตามล่าชายลวง | 2 ตุลาคม พ.ศ. 2551 |  อัลบั้มรำลึกถึง ยอดรัก สลักใจ  มี 2 เพลงแต่งใหม่ (เพลง 1-2) |
| ท้ารัก |  ท้ารัก  ชอบคนมีตังค์  แดจังกำ ดำจังแก  หมาหงอยคอยพี่  รีบมาขออย่ารอโลกแตก  อยากเป็นลม  น้ำมันแพงก็แต่งได้  ติดตามตอนต่อไป  ลุยต่อ  รักน้องไม่ต้องกลัวไฟแนนซ์ | 11 ธันวาคม พ.ศ. 2551 |  อัลบั้มนี้ประสบความสำเร็จอย่างสูง |
| จอห์นนี่ที่รัก |  จอห์นนี่ที่รัก  โอ้โฮบางกอก  นักรบนิรนาม  แฟนเพื่อน  คำสั่งคำสร้อย  เบอร์ลวงกับแผลใจ  ท้าปาปารัซซี่  ใครหนอจะรักจริง  ห่วงจังขอเป็นกำลังใจ  เดี๋ยวกั๊ก เดี๋ยวกั๊ก | 24 ธันวาคม พ.ศ. 2552 |  อัลบั้มนี้ประสบความสำเร็จอย่างสูง |
| เริ่ดด่ะ |  เริ่ดด่ะ  เพื่อนยุให้รัก  แมงปอตัวน้อย  แฟนเพื่อน  เบอร์ลวงกับแผลใจ  ห่วงจังขอเป็นกำลังใจ  รีบมาขออย่ารอโลกแตก  น้ำมันแพงก็แต่งได้  สาวลูกทุ่ง  แม่บ้านยุคใหม่  สาวไทยร้อยเปอร์เซนต์  รอรักหนุ่ม อ.บ.ต. | 12 ธันวาคม พ.ศ. 2554 |  อัลบั้มสุดท้ายในสังกัดนพพร  มี 3 เพลงแต่งใหม่ (เพลง 1-3) |